
Secrete 


Profesorul Corvin Lupu, cunoscut istoric şi cercetător al istoriei contemporane a României, afirmă că 


serviciile secrete s-au globalizat şi colaborează pentru a domina politica la nivel mondial. 


Lupu spune că această colaborare între serviciile secrete de pe planetă, care teoretic ar trebui să fie rivale, 


dăunează statelor care doresc să fie suverane. 


„Fenomenul globalizării a început cu serviciile de informaţii. Marele secret al Securităţii a fost faptul că, fără 
aprobarea sau ştiinţa lui Ceauşescu, ea a intrat în jocul unor colaborări globale. Serviciile din toată lumea şi- 
au propus să coopereze între ele pentru a-şi da reciproc puterea de care aveau nevoie pentru a-și promova 
interesele şi a putea ieşi de sub controlul puterii politice. Pentru a se afirma în faţa politicului Securitatea, 
prin intermediul D.I.F./D.G.L.E./C.L.E., a colaborat cu alte servicii şi a adus în tara informaţii preţioase, pe 
multiple planuri, inclusiv tehnologie avansată. Ceea ce nu ştia Ceauşescu este că această tehnologie nu se 
sustrăgea prin mijloacele spionajului clasic, al pătrunderilor prin efractie în locuri sensibile etc. Majoritatea 
informaţiilor aduse de spioni se obțineau la schimb. Securitatea dădea secrete ale României sau ale 
partenerilor ei şi primea la schimb informaţiile necesare economiei naţionale, sau alte informaţii solicitate 
de conducerea ţării. Aici se ridică marea întrebare: cu ce preţ s-au obţinut acele informaţii? Care informaţii 
au fost mai valoroase? Cele primite, sau cele predate? A fost realmente de folos această activitate, privit în 


perspectivă istorică? Este foarte greu de cuantificat. Eu cred că nici generalul Aristotel Stamatoiu, adjunctul 


lui Vlad pentru spionaj extern, nu putea evalua exact raportul valoric între ce se dădea şi ce se primea la 


schimb. 


Apoi, această globalizare a serviciilor este dăunătoare tuturor statelor care doresc să fie suverane. În lumea 
globală a serviciilor, marile servicii ale lumii le domină pe cele mici şi o dată cu ele, domină politicile 
guvernamentale. Un stat poate fi independent doar dacă are servicii secrete independente. Gradul de 
independenţă al serviciilor exprimă nivelul general de suveranitate al ţării. Uitaţi-vă la România de astăzi: 
serviciile secrete sunt aservite total strainatatii/colaborarii globale, iar România este colonie. Majoritatea 
zdrobitoare a resurselor ţării sunt cärate de străini, pe nimic, pe nişte redevente nesemnificative, iar 
profiturile companiilor, băncilor şi societăţilor de asigurări sunt exportate nefiscalizat”, a afirmat profesorul 


Lupu într-un interviu acordat siteului Justitiarul. 


Lupu spune că serviciile secrete din România sunt mai puternice decît politicul. De asemenea, Corvin Lupu 
afirmă că statele partenere ale României ocrotesc firmele străine care acţionează în România şi care sunt 


controlate de serviciile de informaţii ale ţărilor respective. 


„Dar, aşa aservite cum sunt, serviciile secrete româneşti sunt puternice. Mai puternice decît politicul şi lor li 
se cere din străinătate să boicoteze eventualele măsuri care ar conduce la o suveranitate naţională sporită. 
Nu vedeţi că guvernele actuale nu pot face ce şi-au propus? Nu sunt lăsate să mărească salariile şi pensiile, 
să fiscalizeze şi să aducă în legalitate companiile și băncile străine, li se fac dosare penale politicienilor civili 
de vârf, li se scoate lumea în stradă etc. Fenomenul a început de pe timpul lui Ceaușescu, dar la o scară ceva 


mai mică. 


Oficial, la vedere, serviciile secrete din România fac parte din Comunitatea Informativă a N.A.T.O. şi există 
colaborări tot mai adînci între serviciile statelor din U.E. În afara acestor colaborări fireşti, sunt interesele 
economice ale serviciilor. Firmele serviciilor unor ţări sunt acoperite şi protejate pe teritoriul altor state. 
Fiecare stat din zona de influenţă în care ne găsim noi în acest moment istoric ocroteşte firmele unor servicii 
străine. Le protejează afacerile, le scuteşte de taxe şi impozite, le fereşte de controalele organelor fiscale etc. 
Din activitatea economică a serviciilor se adună valori imense. Serviciile secrete sunt mari imperii 
financiare, nevăzute decât în mică măsură de conducătorii politici şi deloc de opinia publică. În jurul acestor 
imperii economico-financiare se ridică şi afaceri personale ale angajaţilor serviciilor secrete şi ale familiilor 


lor”, a mai spus profesorul Lupu 
Articolul semnat de Andrei Nicolae a apărut pe site-ul Activenews în 4 februarie 2019. 


Sursa: https://www.activenews.ro/stiri-politic/Istoricul-Corvin-Lupu-In-lumea-globala-a-serviciilor- 

